Қазақстанда кәмелеттік жасқа толмаған 353 бала есірткімен уланған
"Қазақстанда кәмелеттік жасқа толмаған 353 бала есірткімен уланған" | "https://abai.kz/post/38397"
TITLE: Қазақстанда кәмелеттік жасқа толмаған 353 бала есірткімен уланған
URL: https://abai.kz/post/38397
META: "Қазақстанда кәмелеттік жасқа толмаған 353 бала есірткімен уланған" | "https://abai.kz/post/38397"
DATE: 20.08.2014
AUTHOR(s): Абай-Ақпарат
TOTAL WORDS: 100
TEXT: Қазақстанда есірткіге тәуелді 353 бала бар. Бұл туралы бүгін ҚР Президенті жанындағы Орталық коммуникациялар қызметінде өткен брифингте Республикалық нашақорлықтың медициналық-әлеуметтік проблемалары ғылыми-тәжірибелік орталығының директоры Алтынай Есқалиева мәлім еткен. Бұл туралы ҚазАқпарат жазды. Орталық директоры: «Қазіргі таңда бізде есірткіге тәуелді болғандықтан, арнайы есепке алынған 353 кәмелеттік жасқа толмаған бала бар. Жасөспірімдер арасындағы есірткіге тәуелділікті азайтуға бағытталған жұмыстар қарқынды жүргізілудің нәтижесінде көрсеткіштер айтарлықтай төмендеп отыр», - деген. Оның сөзіне қарағанда, есірткіге тәуелділіктің жолын кесуге бағытталған жұмыстар мектептерде кеңінен жүргізілуі тиіс. Сондай-ақ белгілі салада зор жетістікке жеткен балаларды үлгі ету арқылы мектеп оқушыларын бастауыш сыныптардан бастап салауатты өмір салтына бейімдеу қажет. Абай -ақпарат
